Σύγχρονο Λεξικό της Αρχαίας Ελληνικής Γλώσσας
Edition: Third Edition
Publisher: Εκδόσεις Δημ. Ν. Παπαδήμα
Published: 2016
Place of publication: Athens
Language: gre
Translation of: Vocabolario della Lingua Greca
Format: Hardcover
Number of pages: 2442
ISBN-13: 9789602065679
Copyright date: 2013
Description: Το **Σύγχρονο Λεξικό της Αρχαίας Ελληνικής Γλώσσας** (*Vocabulario della Lingua Greca*, 3η έκδοση, Τορίνο, 2013) αντιπροσωπεύει μια προσπάθεια 17 ετών και τη συλλογική εργασία μιας ομάδας 40 ατόμων υπό τη διεύθυνση του καθηγητή του Πανεπιστημίου της Γένοβας Franco Montanari. Με 140.000 περίπου λήμματα καλύπτει 1400 χρόνια ιστορίας  της ελληνικής γλώσσας (έως βυζαντινούς συγγραφείς όπως ο Ιωάννης μαλάλας), είναι ουσιαστικά το πρώτο λεξικό των αρχαίων ελληνικών στο 21ο αιώνα και στηρίζεται στο πλήρες corpus της ελληνικής γραμματείας (στο ηλεκτρονικό *Thesaurus Linguae Grecae*), αλλά και στις καλύτερες κριτικές εκδόσεις των συγγραφέων που αυτό έλαβε ως βάση. Μεταφράζεται ήδη στα γερμανικά και στα αγγλικά από κορυφαίους αρχαιοελληνιστές.

Ο **Franco Montanari** είναι τακτικός καθηγητής της Αρχαίας Ελληνικής Φιλολογίας στο Παν/μιο της Genova, αντεπιστέλλον μέλος της Ακαδημίας Αθηνών και επίτιμος διδάκτωρ του Α.Π.Θ. Είναι επίσης αντεπιστέλλον μέλος της Ακαδημίας Επιστημών και Γραμάτων της Λιγουρίας.

Είναι μέλος του Διοικητικού Συμβουλίου της Διαθνούς Ομοσπονδίας Κλασικών Σπουδών (FIEC), της Findation Hardt, του Επιστημονικού Συμβουλίου του Παπυρολογικού Ινστιτούτου «Girolamo Vitelli» (Φλωρεντία) και του “Corpus dei Papiri Filosofici greci e latini”, όπως επίσης και Διευθυντής του Ιταλικού της *Anée Philologique*. Διευθύνει το περιοδικό Rivista di Filolgia e di Istruzione Classica (Loescher, Τορίνο), τη σειρά “Pleiadi” (Edizioni di Storia e Letteratura, Ρώμη)· μαζί με τον Αντώνιο Ρεγκάκο διευθύνουν το περιοδικό “Trends in Classics” και τη σειρά “Trends in Classics - Supplementary Volumes” (W. de Gryuter, Βερολίνο - Νέα Υόρκη).

Έχει δημοσιεύσει τη “Storia della letteratura greca” (Ρώμη-Μπάρι, 1998· ελλην. μτγρ.: Θεσσαλονίκη 2008, 2η εκδ. 2010) και περισσότερες αοό 210 μελέτες σε έγκριτα διεθνή περιοδικά.

Επιμέλεια ελληνικής έκδοσης
Αντώνης Ρεγκάκος, καθηγητής Α.Π.Θ., Ακαδημαϊκός

Φιλολογική επιμέλεια
Αιμίλιος Δ. Μαυρουδής, Καθηγητής ΑΠ.Θ.

Μετάφραση
Μ. Ανδρόνικου, Δ..Ι. Ιακώβ, Ι.Ν. Καζάζης, Στ. Ματθαίος, Εβ. Σιστάκου, Χρ. Τσαγγάλης, Δ. Χριστίδης, Καθηγητές Κλασσικής Φιλολογίας Α.Π.Θ.

*Σύνθεση εξωφύλλου: Γιάννης Λέκκος*

**ISBN 978-960-206-567-9**